ธปท.ลั่นถูกขึ้นบัญชีดำเสี่ยงฟอกเงินไม่กระทบธุรกรรมการเงินไทย
ธปท.ลั่นธุรกรรมการเงินไทยที่ต้องทำกับต่างชาติยังไม่ได้รับผลกระทบจากการขึ้นบัญชีดำจาก FATF ระบุ ปัญหาแก้ไม่อยาก เพราะประเทสไทยไม่ได้สนับสนับสนุนการก่อการร้ายหรือการฟอกเงินอยู่แล้ว
18 พ.ค. 2555

ธปท.ลั่นธุรกรรมการเงินไทยที่ต้องทำกับต่างชาติยังไม่ได้รับผลกระทบจากการขึ้นบัญชีดำจาก FATF ระบุ ปัญหาแก้ไม่อยาก เพราะประเทสไทยไม่ได้สนับสนับสนุนการก่อการร้ายหรือการฟอกเงินอยู่แล้ว 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า เท่าที่ติดตามดูกรณีที่คณะทำงานเฉพาะกิจเพื่อดำเนินมาตรการทางการเงิน (Financial Action Task Force หรือ FATF ) จัดอันดับให้ประเทศไทยติดบัญชีประเทศที่มีความเสี่ยงในการฟอกเงินและสนับสนุนการก่อการร้ายหรือเบล็คลิสนั้น ยังไม่กระทบการทำธุรกรรมการเงินของไทยหรือสถาบันการเงินไทย ที่ต้องติดต่อกับต่างประเทศในขั้นรุนแรงอะไร ไม่มีอะไรที่เป็นอุปสรรคขนาดใหญ่างการเงินและการค้าของไทย และเท่าที่คุยกับกฤษฎีกาท่านนายกฯ ยิ่งลักษณ์ ชินวัตร ค่อนข้างให้ความสำคัญในเรื่องนี้ ผมจึงเชื่อว่าเรื่องนี้แก้ไขไม่อยาก เพราะประเทศไทยเองก็ไม่ได้พฤติกรรมมที่สนับสนุนการก่อการร้ายและการฟอกเงินอยู่แล้ว แม้ว่าจะยังไม่กฎหมายที่มาดูแลเรื่องนี้ชัดเจน แต่ทางรัฐบาลก็ไม่นิ่งนอนใจเร่งผลักดันเรื่องนี้อยู่แล้ว
“ส่วนกรณีที่บอกว่าคนไทยไปกดเงินสดในต่างประเทศไม่ได้นั้น เท่าที่สอบถามกับทางแบงก์ก็ยังไม่ได้มีปัญหาในเรื่องนี้ เพราะเท่าที่ตรวจสอบดูปัญหานี้ไม่ได้กระทบรุนแรง หรือเป็นอุปสรรคขนาดใหญ่ในการทำธุรกรรมการเงินของไทย เพราะเท่าที่รับทราบจากแบงก์ยังไม่ได้รับผลกระทบรุนแรง การเรียกเอกสารก็ไม่ได้รับรายงานอะไรเป็นพิเศษ ในภาคการค้าการส่งออกเองก็คิดว่าไม่น่าจะกระทบกับผู้ค้า เพราะการค้าขาย การรับสินค้า ผู้ค้าขายก็น่าจะรู้จักกันอยู่แล้ว” นายประสารกล่าว